Princeza Njinga izbiva od kuće duge tri godine.
Djelujmo istodobno.
Čim jedan tabor obavijesti drugi, gotovo je.
Juriš ću povjeriti tebi i tvojim ljudima.
Svjesna da joj je kraljevstvo zapalo u očaj,
sklapa savez s vođom Imbangale Kasom,
čime neprijateljeva neprijatelja pretvara u suborca.
Za to vrijeme Kabasa pada u neprijateljske ruke.
Rekla sam da je ne diraš!
Hej!
- Funji! - Funji!
- Moraš pobjeći odavde. -Što se zbiva?
- Nešto moramo poduzeti! - Hoćemo!
Ne! Funji!
No Njinga je odlučna u namjeri da poduzme sve što je potrebno
kako bi zaštitila budućnost i sigurnost svojeg naroda.
Ili pogine pokušavajući.
Neka te preci dočekaju kući.
AFRIČKE KRALJICE
Njinga je samoinicijativno otišla u izgnanstvo.
Sklopila je saveze s Imbangalom.
S njima se bori protiv Portugalaca.
Njinga surađuje s Kasom u razbijanju ruta trgovaca robljem
kojima se robovi odvoze iz unutrašnjosti zapadne srednje Afrike na obalu.
U tom je trenutku i dalje shrvana zbog smrti sina
i prepuna gorčine prema svojemu bratu Mbandeu.
OTOČJE KINDONGA
No kralj Mbande sad je u teškoj situaciji.
Prijestolnicu Kabasu opustošili su Portugalci.
A on je prisiljen pobjeći na otočje Kindongu.
To je otočje obrambena utvrda smještena usred rijeke Kwanze.
KABASA, RIJEKA KWANZA, OTOČJE KINDONGA
I sad poziva Njingu na sastanak.
Gdje su mu čuvari?
Njinga, moram ti reći...
Promijenio se u protekle tri godine.
Vidim.
Prijeđimo.
Što si učinio?
Jesi li postao besmrtan?
Krećeš se nezaštićen.
Što da su me Portugalci pretekli?
Zar nisi čula?
I jesu.
Kabasa je izgubljena.
Moj je gubitak sad veći od svih očevih.
A sestre Funji i Kambu?
Izvukao sam ih.
- Ovo ne može biti kraj. - I nije.
Još smo ovdje.
A zašto me kralj pozvao?
Radi mira.
Želim da ispregovaraš mir s Portugalcima.
Što?
Čuli smo za tvoje uspjehe s Imbangalom.
Uvela si red u njihov kaos.
Neka oni sasijeku portugalsku komunikaciju.
Njinga, tvoje su vještine neosporne.
Idealna si za vođenje pregovora.
Godinama ratujemo.
- Znam. - A i da nije tako...
Sad nije vrijeme za mirovne pregovore.
Sad si...
Sad je prijestolje tako slabo.
Moramo nastaviti borbu.
Njinga.
Više nemam krvi za proliti.
Nećemo prolijevati tvoju, nego njihovu krv.
Sve dok ne istjeramo te krvoločne lopuže iz ovog kraljevstva.
Molim te, Njinga!
Ti si nam jedina nada!
Ne tražim to kao tvoj kralj.
Tražim to kao tvoj brat.
Kad se Njingin brat sastaje s njom,
on nije tek njezin brat i čovjek koji joj je ubio sina.
On je ujedno i kralj,
čovjek na prijestolju njezina naroda.
On je biće kojemu ona mora služiti.
Hej.
Kralj Ndonga ne klanja se nikomu osim precima.
Što moj brat treba?
Možda je nama danas nezamislivo
to što je nastavila održavati odnos s bratom.
Ona mu ne vjeruje, no sve je to puno veće od njega.
U srži svake njezine odluke
želja je da zaštiti svoj narod
i spasi što više ljudi od trgovine robljem.
Portugalski napad na Kabasu bio je demonstracija sile
radi zastrašivanja Mbandea i naroda.
Portugalske se trupe premještaju,
pa se Mbande i njegova sestra mogu vratiti u rodni grad,
no znaju da njihova borba s Portugalcima nije ni izbliza gotova.
Zapadna srednja Afrika prolazi kroz teška previranja.
Portugalci ulaze u sela i gradove
i uništavaju, pustoše i razaraju društvo.
Portugalci su podigli utvrdu u Ambaci,
koja se nalazi opasno blizu Mbandeove prijestolnice Kabase.
Svjestan je da mogu napasti bilo kada.
Mbande je posve iscrpljen.
Nema vojni kapacitet za borbu protiv Portugalaca.
U regiji vlada kaos.
Nikada nije bilo upitnije hoće li ostati na prijestolju
i zadržati barem malo moći.
Pozvala sam vas ovamo
da vam kažem da sam se pomirila s Mbandeom.
Što?
Bit ću njegova izaslanica Portugalcima.
Dakle, idemo u Luandu.
Zašto dopuštaš da se krije iza tebe?
- Ipak je on kralj. - Kralj koji je izgubio konce.
Mbande...
On trenutačno nije pri sebi.
Vjeruje da Portugalci žele mir, no ja ih poznajem.
Lukavi su, bešćutni i žele našu potpunu pokornost.
Zašto ne pošaljemo ratnike?
Kambu.
Prvo se pobjeđuje u glavi pa na bojištu.
To je otac govorio.
Jest.
Zato idem.
Zato što želim gledati tog namjesnika u oči
dok mi bude vraćao sve što nam je uzeo.
Kako znaš da će to učiniti?
Jer se dotad neću smiriti.
Njinga prihvaća težak izazov.
Predvodi najveću službenu mirovnu delegaciju
od dolaska Portugalaca.
Njinga i golema skupina pratilaca kreću na 320 kilometara dug put
iz Kabase u Luandu.
KABASA, RIJEKA KWANZA, LUANDA
LUANDSKA LUKA
Njinga sa svitom stiže u Luandu
u punoj raskoši plemstva Ndonga.
Ona govori portugalski i dobro se razumije u politiku.
Razmišlja strateški.
Bit će savršena izaslanica koja će Portugalcima poručiti:
„Mi smo velik narod, moćni smo i časni.“
U tom trenutku regionalni je namjesnik de Sousa,
koji djeluje u ime države Portugal.
Odlučan je u namjeri da ponizi Njingu.
Starija je nego što sam mislio.
Ne podcjenjuj je.
Ne namjeravam.
Još je nitko nije zauzdao.
Mislim da Portugalci nisu bili spremni
primiti ženu kao diplomata.
I valjda su mislili, budući da je žena,
da će je uspjeti prevariti ili potkopati.
Premda Portugalci znaju
da su Mbande i njegova sestra glavni akteri u regiji,
to je moćno kraljevstvo.
Zasad samo žele odati dojam da ih poštuju.
Princezo Njinga, drago mi je.
Dakako da jest, namjesniče.
Prava je rijetkost vidjeti princezu Ndonga,
a kamoli tek tri.
Niste trebale prijeći toliki put.
Mogao sam poslati glasnika s uvjetima.
Glasnik na tim opasnim cestama.
To ne bi bilo mudro.
Njinga pregovorima želi postići tri stvari:
oslobođenje porobljenih stanovnika Ndonga, zaštitu od zajedničkih neprijatelja
i obećanje Portugalaca da će ukloniti utvrdu iz Ambace.
Pitanje je čega će se sve morati odreći da dobije što želi.
Molim vas...
sjednite.
Portugalci je prilikom prvog susreta
pokušavaju poniziti.
Ne nude joj stolicu.
Žele dati do znanja
da će se pregovori odvijati po njihovim pravilima.
Niste se trebali gnjaviti radi mene.
Ja uvijek dolazim spremna.
Kakav iskaz moći. Kakav snažan potez kad možeš reći:
„Neću vam dopustiti da me podčinite.
U ovim smo pregovorima ravnopravni.
Ako si moram sama stvoriti stolicu, učinit ću to.“
Nadao sam se razgovarati s vašim bratom, a ne s izaslanicom.
Kralj dodjeljuje dužnosti prema vlastitom nahođenju.
Očigledno.
Naši su uvjeti poprilično jednostavni.
Naš kralj vašem bratu nudi mir
pod uvjetom da položi oružje,
pomogne nam u borbi sa zajedničkim neprijateljima i vrati našu imovinu.
Imovinu?
Robove.
Portugalci su prvi zaista počeli iskorištavati Afriku
kao područje gdje će porobljavati ljude kojima će trgovati.
Njinga je svjesna da gube tisuće ljudi
zbog nezasitne želje Portugalaca
da trguju robljem i osvajaju Novi svijet.
Moj kralj smatra da bi prijateljstvo bilo za dobrobit...
svih.
Zacijelo i vaš kralj vjeruje u prijateljstva.
Ne?
Da, vjeruje.
Moj kralj želi mirno živjeti s Portugalcima,
no uporno nailazimo na problem.
Na Kasanjea.
Kasanje je vođa Imbangale i na zastrašujućem je glasu.
Nepredvidljiva je sila unutar i oko Ndonga.
Predstavlja prijetnju i za Njingu i za Portugalce.
Duh u Magli.
Dakle, upoznati ste s njim?
Pobrinut ćemo se za Kasanjea...
ako vaš brat bude plaćao danak kralju
kako bi se odužio za imovinu koju gubimo.
Portugalci su željeli da im Ndongo plaća godišnji danak,
što je značilo da bi morali dovoditi određen broj robova u Luandu
kako bi platili Portugalu.
Namjesniče,
moj narod ima izreku:
„Onaj tko je rođen slobodan treba i ostati slobodan
i ne smije se pokoravati drugima.“
Danak plaćaju samo poraženi.
Kralj Mbande nikada nije bio poražen.
Njinga odbija davati ljudski danak,
odnosno slati ljude u ropstvo,
zato što se to potpuno kosi s njezinim uvjerenjima.
Smatra da portugalsko robovlasništvo nije pravedno.
Portugalci su htjeli uvjetovati podčinjenost,
sluganstvo.
Ona je rekla da vladar Ndonga
nije podanik portugalskog kralja
jer Portugal nije pobijedio ni u kakvom ratu, a Ndongo nikada nije pokoren.
Njinga je politički izuzetno spretna.
Usvojit će pojedine značajke stranih političkih kultura
kako bi dobila što želi.
Vjerujem da je krenula u te pregovore s mišlju da može pobijediti.
Kapetane Cardoso, ako nastavite pustošiti našu zemlju,
moj kralj više neće imati kime vladati.
A što je kralj bez podanika?
Vi biste bili dojmljiva saveznica.
A sad nas ispričajte, kapetan i ja imamo drugog posla.
Gospo.
- Ima li napretka? - Još se poigravaju nama.
Zanima ih koliko smo spremni dati,
a koliko će morati uzeti silom.
Što to znači za mir?
Mir još nije na stolu.
Ali ovaj su mi put barem ponudili stolicu.
A katkad muškarca možemo pobliže upoznati...
samo putem žene.
Ana da Silva supruga je istaknutog portugalskog dužnosnika u Luandi.
Kao većina Portugalaca, revna je katolkinja.
Iz zapisa je vidljivo da su ona i Njinga jedna drugoj bile naklonjene.
Dugo izbivate od kuće.
Kako vam djeca to podnose?
Moji su ljudi moja djeca.
Znaju da im služim kad god izbivam.
Jasno.
Vaši muškarci...
govore jedno, a misle drugo.
Zašto?
Ovisi, pretpostavljam.
O čemu?
O tome vjeruju li vam.
Moj narod smatra da se čast ogleda u čovjekovoj riječi.
Ako je ne pogaziš, vjeruju ti.
U mojoj zemlji
povjerenje se gradi kroz službu i zajedništvo.
- Vjeru u zajedničke vrijednosti. - I kod nas.
Kroz zajedničku vjeru u Boga
i stupanje u katoličku obitelj krštenjem.
Dakle...
kad se krstite,
svi se smatrate jednakima?
Tako je.
Portugalci
nisu smatrali da provode svoje nasilno osvajanje
isključivo iz sebičnih razloga.
Vjerovali su da pokrštavaju barbare.
Religiju su smatrali opravdanjem za taj pohod.
Vjeruju da će preobraćenjem što većeg broja ljudi
zadržati duhovnu i političku kontrolu nad regijom
i pronaći uporište za širenje utjecaja.
Ako im ne vjeruješ, zašto uopće razmatraš krštenje?
Zato što ćemo ih tako moći prisiliti da održe obećanje.
Uvjeriti ih da smo dio katoličke obitelji.
Zašto onda oklijevaš?
Kambu, to bi značilo da se rukujem s neprijateljem kojemu ne vjerujem,
bez ikakvog jamstva.
Dakle, morat ćeš imati vjere.
Ne želim to opet vidjeti.
Moraš.
Portugalci su prakticirali posjedničko ropstvo,
izuzetno nasilan oblik izrabljivanja
koji podrazumijeva prikupljanje što većeg broja ljudi,
njihovo naguravanje u brodove u stravičnim uvjetima
i slanje na rad na plantaže šećerne trske ili kave.
Njinga zna da to uništava njezin narod
i da ga desetkuje.
Vidjela je kako porobljavaju i otimaju stotine ljudi.
Koliko ih je zasad?
Prestala sam brojiti.
Ako smjesta nešto ne poduzmemo, naš narod...
Više nas neće biti.
Težak je to život.
Očekivani životni vijek je oko sedam, osam godina.
Zamislite to, sedam godina od trenutka dolaska u Novi svijet
vaš sat počinje otkucavati.
U to vrijeme u Ndongu su postojale tržnice robovima,
ali bile su pomno regulirane i nadzirane.
Nije to bilo posjedničko ropstvo.
Dakle, robovi u Ndongu nisu nužno bili tuđe vlasništvo.
Oni su u osnovi bili članovi obitelji.
Veoma je složeno.
U tom razdoblju ne postoje savršena rješenja.
Ropstvo je bilo svojstveno sredini.
Bilo je sveprisutno.
Gotovo da je bilo nemoguće izbjeći u njemu sudjelovati.
Goleme su razlike u predodžbama ropstva,
u tome kako ga poimaju Portugalci, a kako narod Ndonga.
Mislim da Njinga smatra da ne može zaustaviti ropstvo,
ali da vjeruje da ga može obuzdati.
Njinga se koristi svim sredstvima koje poznaje
kako bi spasila svoje kraljevstvo.
Dakle, donosi strateške odluke
i nada se da će joj preobraćenje na kršćanstvo
pomoći da očuva ostavštinu svojih predaka.
Čestitam.
Mislim da možemo priopćiti ngoli Mbandeu da smo postigli dogovor.
- A uvjeti? - Prihvatljivi su.
Uključujući utvrdu u Ambaci?
I još nešto. Oslobodit ćemo zarobljenike u Ndongu
da vaš brat može ponovno uspostaviti kraljevstvo.
Napokon, što je kralj bez podanika?
Njinga vješto odigrava diplomatsku ulogu. Krštenjem zapečaćuje dogovor.
Portugalci konačno pristaju na mirovni sporazum.
Portugalci prihvaćaju sva tri Njingina zahtjeva.
Obećaju štititi njezin narod od vođe Imbangale Kasanjea.
Pristaju povući ljude iz svoje utvrde u Ambaci.
Čak se i obvezuju vratiti nekolicinu žitelja Ndonga
koje su oteli i porobili.
Njinga se pobjedonosno vraća u Ndongo
nakon što je osigurala sporazum s Portugalcima
koji će spriječiti propadanje Ndonga...
- Njinga! - Njinga!
...i donijeti svjetliju budućnost kraljevstvu i narodu.
- Njinga! - Njinga!
Uspjela si!
- Njinga! - Njinga!
Vjerujem da Mbande u tom trenutku počinje uviđati
da je njegova sestra moćnija i utjecajnija nego što je mislio.
Mbande je veoma nesiguran.
Također je itekako svjestan činjenice da je Njinga omiljena.
Mislim da se osjeća isključenim, zanemarenim od strane društva.
Od djetinjstva i rane zrelosti
Njinga je zasjenjivala Mbandea.
Bila je pametnija. Bila je očeva miljenica.
Činilo se da ima prirodan dar za politiku i diplomaciju.
Njihovo se suparništvo rodilo vrlo rano.
Brate.
Vidjela sam razmjere.
-Čega? - Trgovine našim ljudima.
- To ne možeš ni zamisliti. - Njinga.
- Donijela si nam pobjedu. - To nije dovoljno.
Mirovni sporazum nije dovoljan
da zaustavimo Portugalce.
Mbande.
Brate.
Ovo je Pirova pobjeda.
Stvari će krenuti nagore.
Neće.
Neće ako ti budeš regentica dok moj sin ne postane punoljetan.
Molim?
Njinga je po povratku u središtu pažnje.
Ona najbolje predstavlja Ndongo.
Njinga to zna. Čak i njezin brat Mbande to vidi.
Moram ovo učiniti dok još mogu, da osiguram budućnost Ndonga.
Da sam to učinio prije, možda ne bismo bili ovdje.
Mbande.
Ti si i dalje kralj.
Kako možeš predati prijestolje dok si još na njemu?
Najvažnije je da vjeruješ u sebe...
jer mi vjerujemo u tebe.
A ja nikome drugome ne mogu povjeriti budućnost Ndonga.
Proslavimo.
U početku se čini da Mbande opravdano vjeruje Portugalcima.
Njingino krhko primirje s njima traje nekoliko mjeseci.
Kambu!
Ja ću te odvesti njima!
Kasanje.
Njinga, moramo ići.
Njinga, moramo ići! Moramo ići!
Ne znamo točno zašto Kasanje u to vrijeme napada Kabasu,
ali znamo da su Imbangalci plaćenici
koji će za pravu cijenu učiniti sve.
Stoga je moguće da Kasanje djeluje u tuđe ime.
Kako je Kasanje...
prošao kraj naših stražara usred noći?
Pad Kabase posve je slomio ngolu Mbandea.
Primoran je pobjeći na otočje Kindongu.
Prisiljen je napustiti svoj narod.
Gubi kontrolu, i to ne samo nad svojim uporištem,
nego i nad narodom, koji počinje gubiti povjerenje u njega.
Znaš što je sve morao učiniti da stekne toliku moć.
Moramo vratiti Kabasu. Trebaju nam opcije.
A da se opet obratiš Kasi?
Ima premalu vojsku da slomi Kasanjea.
Ne možemo to učiniti.
A kako bi bilo da se obratimo...
Možda su nam se voljni pridružiti.
Nije dovoljno.
Svjestan je da mu je sestra ondje, spremna preuzeti.
Također zna da određeni dijelovi kraljevstva
smatraju da nije sposoban vladar.
Imamo mještane. Oni mogu...
A Portugalci?
Pristali su pomoći u borbi s neprijateljima. Neka to dokažu.
Tko zna,
možda su upravo oni poslali Kasanjea da nas protjera iz Kabase
kako bismo ih bili prisiljeni moliti za pomoć.
Da mogu uzeti sav danak koji žele zauzvrat.
- Nemamo drugog izbora. - Imamo.
Kao što si rekla,
imamo mještane.
- I Kongo. Duguju nam. - Dobro.
- Obratimo li se Kongu... - Njinga!
Neka general dogovori sastanak s Portugalcima.
U zimu 1623.
Portugalci šalju izaslanika na pregovore.
Svećenika zvanog otac Baretto.
Dužnosnici u Luandi spremni su pomoći kralju da vrati Kabasu
pod uvjetom da se pokorite portugalskom kralju i krstite se.
Da se pokorimo portugalskom kralju.
Kako se usuđujete doći ovamo i pokušati nas svesti na roblje?
- Ja ovdje provodim Božje djelo... - Umuknite!
U nazočnosti kralja!
Gujo.
„Ja ovdje provodim Božje djelo.“
Tješite li se time kad okivate ljudska bića lancima?
Tko je taj Bog...
kojemu je vaš narod draži od mojega?
Trebala sam vas uništiti još u Luandi.
Njinga.
-Što treba učiniti? - Mbande.
Morate se potpuno predati Kristu.
Drugim riječima, nema više poganstva.
Nema lažnih božanstava.
Nema idola, obreda ni priležnika.
Nema ngange.
- Morate se odreći svega nečistog. - Mbande.
Mbande.
Ti si naša veza s precima.
Ako ih napustiš, izgubljeni smo.
Ti si se krstila.
Jesu li tebe napustili?
- Ja nisam kralj. - Tako je.
Premda se ona krstila,
Njinga smatra da Portugalci traže previše.
To doživljava kao Mbandeovu predaju vlasti u ruke neprijatelja
i napuštanje njihovih tradicija i običaja.
Pristane li na to,
kralj će ponovno pokazati koliko je slab.
Učiniš li to...
možeš se smjesta odreći prijestolja...
i poći raditi na farmi.
Mbande ignorira sestrin savjet.
Ne vidi drugu mogućnost i pristaje se krstiti.
Narednih tjedana
počinje učiti iz katekizma oca Baretta.
...na nebu.
Vidite, zato se morate odreći tih lažnih bogova
i lažnih idola. Zato što...
Prekršili su mirovni sporazum.
Portugalci su poslali trupe da osnaže utvrdu u Ambaci.
To je njihovo pravo lice.
Prenesite svojemu bijelom ocu da je gotovo!
Idite!
Portugalci se, dakako, oglušuju i ne drže se svojih obećanja.
Što se tiče kralja,
to je katastrofalan neuspjeh njegove vladavine.
Ja ovo ne mogu.
Glupost.
Naši su preci preživjeli gore stvari.
Nisu.
Umoran sam, Njinga.
Mislim da je vrijeme da se odmorim.
Mbande.
Jesam li te dobro shvatila?
Mbande je veoma razočaran razvojem događaja s Portugalcima
i čini se da ga je to gurnulo u ponor depresije.
To će ga natjerati da se zapita:
„Jesi li sposoban obraniti kraljevstvo?“
Mislim da se u dubini duše strašno bojao.
Mbandeova vladavina i život bili su toliko prožeti nasiljem
da ga je to sustiglo.
Morao je dubinski preispitati odluke koje je donio
i jesu li se isplatile.
Kako?
Otrovom.
Tko još zna?
Nitko.
Mbandeova smrt nije posve razjašnjena.
Neki smatraju da je popio otrov i počinio samoubojstvo
jer je patio od depresije.
Drugi pak nagađaju da je Njinga bila krivac.
Da je otrovala brata ili da je bila odgovorna za trovanje.
Neka te preci...
dočekaju kući.
Funji, drži stražu.
Kambu.
Pozovi mwene lumba.
Neka objavi smrt kralja.
Kamo ideš?
Sazvat ću vijeće...
da izglasa novu kraljicu.
Njinga je silno ambiciozna i prepoznala je to kao priliku
da se riješi brata i ukloni ga iz kalkulacije.
Ne bi me iznenadilo saznati da je Njinga ubila brata
ili da ga je dala ubiti, poglavito iz jednog razloga:
jer je bio slab.
Nije imao dovoljno čvrstine da bude kralj kakav je bio njegov otac.
Što je?
To se i sama pitam.
Osjećam se kao da kradem nešto što pripada nekom drugom.
- Izglasali su te za kraljicu. - Za regenticu.
To znači da nemam moći.
Čuvat ću prijestolje za Mbandeova sina.
Sve što učinim osporavat će oni
koji smatraju da mi prijestolje ne pripada.
Portugalci će se okoristiti disidentima.
Bit ću vođa, a nitko me neće slijediti.
Obična žena u šetnji.
Što ti želiš?
Moć.
Moć koja će unijeti promjene u život mojega naroda.
Moć koju Portugalci neće moći zanemariti.
Moć se ne dobiva, Njinga.
Ona se uzima.
Mbande za sobom ostavlja nasljednika.
Sedmogodišnjeg sina.
No budući da je tako mlad, Njingu imenuju regenticom
dok dječak ne napuni 18 godina i preuzme vlast.
Moraš zabosti iz kukova.
Mbandeov sin poslan je da živi s Kasom,
vođom Imbangale i Njinginim starim saveznikom,
koji ga podučava umijeću ratovanja.
Iz kuka. Bravo, dječače.
Kasa.
Princezo Njinga.
Sad sam kraljica Njinga.
Njinga brzo mora sklopiti snažne saveze.
A Kasa, njezin stari suborac, mogao bi joj biti od koristi.
Pozdravi tetu, dječače. Hajde.
Stidljiv je, ali dobro podnosi trening.
Hajde. Idi trenirati. Idi.
Učinit ću ga ratnikom.
Ne brinem se zbog svojeg nećaka. Tražim nekoga starijeg.
Supruga.
Ne šališ se.
Ali nisam slobodan.
Čak ni po cijenu krune?
A koliko je ta kruna teška?
Vrlo.
Stvorit ću carstvo veće od Konga.
A tebe ću učiniti njegovim kraljem.
Dakako, ako ne želiš, obratit ću se Kasanjeu.
Ne spominji to ime ovdje.
Zašto ja?
Pružio si mi utočište.
Pomogao si mi u borbi s Portugalcima.
Jasno da ću ti se prvom obratiti.
A sa ženskog stanovišta,
mlad si...
oku ugodan i snažan kao bik.
Što žena tvojih godina o tome zna?
Dječače,
postoje stvari koje znaju samo žene mojih godina.
Udvara se Kasi i javno mu iskazuje naklonost.
Koristi bogatstvo, poklanja mu darove.
I on pristaje na brak s njom.
Njinga se mora ograditi od činjenice
da je ljudsko biće.
Što je ovo?
Kad joj nećak umre, Njinga dobiva na moći.
Ona postaje kralj svojemu narodu.
Što je ovo?
Imbangala!
Njinga!
Prijevod titlova: Ema Horvath